Here is a page extracted from Wikipedia that may contain CSS, HTML, and a lot of unformatted text.

Title: Cubilar de Pineta
Content: O cubilar de Pineta u cubilar de las Bordiscas ye un cubilar que se troba a 1.240 m a o fundo d'a val de Pineta chusto amán d'o Parque Nacional d'Ordesa y d'as Tres Serols.

Administrativament ye situau adintro d'o termin municipal de Bielsa, en a comarca de Sobrarbe, en a provincia de Uesca, Aragón.

Ye un cubilar de montanya guardau con capacidat ta 71 personas. Dispone de mantas, colchons, augua calient, cocina libre, escusaus y duchas, calefacción, tabierna, servicio de comidas, taquillas, calcero de descanso y aula polivalent.

Actividaz 
Dende o cubilar de Pineta se pueden fer cuantas actividaz, como senderismo por os sendero de gran recorriu GR 11 y GR 19 "Senders de Sobrarbe", asinas como travesías a o cubilar de Góriz, a o cul de Gavarnía, por a val de Rio Real, etc.

Tamién se pueden fer puyadas míticas a os  tresmils d'a zona, como Treserols (3.355 m), Mallo de Marmorés (3.335 m), Plan de Marmorés (3.248 m), Marmorés d'el Cul Gran (3.071 m) y Marmorés d'el Cul Chicot (3.012 m), Chinipro (2.795 m), L'Almunia (3.132 m), Rubinyera (3.001 m), Penya Blanca, etc. D'hivierno se puet fer esquí de travesía y alpinismo.

Acceso 
Dende Bielsa, continando mientres 12 kilometros por a carretera A-2611 dica o cubilar.

Se veiga tamién 
 Cubilars d'o Pireneu aragonés

Referencias 

Pineta
Bielsa